**GEOGRAFIJA, 8. razred, 3. teden** (30. 3. – 3. 4. 2020)

1. **šolska ura: OCEANIJA**

* V **učbeniku** na **str. 45** si oglejte karto Delitev Oceanijo. Lego Oceanije si oglejte še v **atlasu** na **str. 156-157**. Spoznajte, da Oceanijo gradijo **tri skupine otočij:**
  + **Mikronezija** (med Japonsko in Novo Gvinejo; Severni Marianski otoki, Marshallovo otočje ...), ime po grški besedi mikros (majhen)
  + **Melanezija** (Nova Gvineja in otoki vzhodno od nje: Solomonovo otočje, Fidži ...), ime po temnopoltih prebivalcih (melas v grščini pomeni črn)
  + **Polinezija** (sredi Tihega oceana: Havaji, Tahiti ...), ime po grški besedi poly (mnogo)
* Večina otokov v Oceaniji je vulkanskega ali koralnega izvora. V **učbeniku** na **str. 46** si **preberite** besedilo in fotografije ter skico o nastanku vulkanskega in koralnega otoka. Kaj pa je **atol**?
* V **učbeniku** na **str. 47 in 48** si **preberite** še o **prebivalstvu, poselitvi in gospodarstvu Oceanije**. Kot zanimivost si preberite še članek o **skrivnostnih kipih na Velikonočnem otoku**.
* **Zapišite snov v zvezek** – zapis najdete na naslednji strani.
* **Preverite svoje znanje** o Oceaniji (in Novi Zelandiji) s pomočjo spletnih vsebin: <https://eucbeniki.sio.si/geo8/2577/index.html> (glej zavihek STRANI, str. 71, 72, 75-78) – **rešite** vse naloge.

1. **šolska ura: AVSTRALIJA IN OCEANIJA – ponavljanje in utrjevanje**

* S pomočjo **učbenika** in **zvezka** **odgovorite na vprašanja** o Avstraliji in Oceaniji, kih jih najdete na 3. strani tega dokumenta. Odgovore na kratko **zapišite** v zvezek.
* **Preverite svoje znanje** o Avstraliji in Oceaniji s pomočjo spletnih vsebin: <https://eucbeniki.sio.si/geo8/2579/index.html> (glej zavihek STRANI, str. 79-83) – **rešite** vse naloge.
* **Dodatno znanje, zabava**:
  + **Članki o požarih v Avstraliji**, ki so državo zajeli že v zadnji četrtini leta 2019**:**
* [https://www.dnevnik.si/1042918962 (8](https://www.dnevnik.si/1042918962%20(8). 1. 2020)
* <https://siol.net/novice/svet/v-avstraliji-so-ukrotili-megapozar-516215> (13. 1. 2020)
* <https://www.greenpeace.org/slovenia/blog/2457/katastrofalni-pozari-v-avstraliji-so-zadnja-v-vrsti-grozovitih-posledic-podnebnih-sprememb/> (13. 1. 2020)
* <https://www.delo.si/novice/okolje/v-avstraliji-znova-vrocina-in-pozari-271676.html> (23. 1. 2020)
* <https://www.24ur.com/novice/tujina/v-avstraliji-pretezno-pod-nadzorom-vsi-pozari-nova-groznja-so-poplave.html> (13. 2. 2020)

1. šolska ura: zapis v zvezek

**OCEANIJA**

**Oceanija** je skupno ime za otoške skupine v Tihem oceanu SV od Avstralije in Nove Zelandije:

* **Mikronezija** (med Japonsko in Novo Gvinejo; Severni Marianski otoki, Marshallovo otočje ...)
* **Melanezija** (Nova Gvineja in otoki vzhodno od nje: Solomonovo otočje, Fidži ...)
* **Polinezija** (sredi Tihega oceana: Havaji, Tahiti ...)

**Vulkanski otoki:**

* obsežnejši in višji (tudi več kot 4000 m n.v.)
* porasli so z bujnim tropskim rastlinstvom
* ugodnejši za poselitev

**Koralni otoki:**

* iz apnenčastih ogrodij mrtvih koral
* Posebna oblika je **ATOL** (koralni venec, ki obkroža vodno površino-**laguno**)
* manj primerni za poselitev in razvoj gospodarstva

Poselitev otokov v povprečju ni gosta. Le ponekod se je zaradi visokega naravnega prirastka pojavil problem prenaseljenosti in preobremenjenosti okolja.

**Prebivalstvo Oceanije:**

* številni priseljenci z Japonske, Kitajske, Filipinov, Indije, pa tudi ZDA, trenja s staroselci
* samostojne državice, pripadnost večjim državam ali kolonije

**Gospodarstvo Oceanije:**

* Kmetijstvo: tropske kulturne rastline (sladkorni trst, kokosovi orehi, drugi tropski sadeži).
* Ribolov.
* Na nekaterih otokih so rude in nafta.
* Številna civilna in vojaška oporišča za pomorski in letalski promet.
* Čedalje večji pomen turizma (obremenjenost okolja).
* Območje izvajanja jedrskih poskusov (ekološke posledice).

1. šolska ura: vprašanja za ponavljanje in utrjevanje

**Avstralija in Oceanija: ponavljanje in utrjevanje**

1. Opiši lego Avstralije, Oceanije, Nove Zelandije (na katerih poloblah leži, v katerih toplotnih pasovih leži, naštej morja in oceane, ki jo oblivajo).
2. Kakšne so posledice osamljene lege Avstralije? (naštej značilne živali in rastline)
3. Naštej in na zemljevidu poišči glavne naravnogeografske enote Avstralije. Posamezno naravnogeografsko enoto opiši z vidika podnebja, rastlinstva, poselitve in gospodarstva.
4. Kaj veš o Velikem koralnem grebenu?
5. Naštej in opiši dejavnike, ki vplivajo na podnebje v Avstraliji, Oceaniji in na Novi Zelandiji.
6. Kateri tipi podnebij se pojavljajo v posameznih delih Avstralije/Oceanije/Nove Zelandije? Podnebju pripiši pripadajoče rastje!
7. Kaj veš o vodovju v Avstraliji? Kaj so to o arteški vodnjaki?
8. Kje v Avstraliji je gostota poselitve največja in kje najmanjša? Kaj vpliva na takšno razporeditev?
9. Kdo so staroselci v Avstraliji? Kako so Evropejci ob prihodu ravnali z njimi? Kakšna je današnja sestava prebivalstva Avstralije?
10. Razloži pojme: cestni vlak, leteči zdravniki, učenje na daljavo.
11. Kateri vrsti živinoreje in v katerih delih Avstralije sta najpomembnejši?
12. Katere vrste kmetijstva so poleg živinoreje v Avstraliji še razširjene? Kje jih najdemo?
13. Katera rudna bogastva so v Avstraliji najpomembnejša? Kje so njihova največja nahajališča?
14. Opiši značilnosti Severnega in Južnega otoka Nove Zelandije.
15. Kdo so prvotni prebivalci Nove Zelandije? Kakšna je današnja sestava prebivalstva?
16. Opiši gospodarstvo Nove Zelandije!
17. Na katere skupine otočij delimo Oceanijo?
18. Opiši značilnosti koralnih otokov. Kako so nastali?
19. Opiši značilnosti vulkanskih otokov. Kako so nastali?
20. Na kratko opiši gospodarske dejavnosti, ki so pomembnejše na otokih Oceanije.